हक्कानी नेटवर्क अफगानिस्तान की सेना और वहां तैनात अमेरिकी सैन्य बलों पर संगठित हमलों के साथ ही नागरिकों को निशाना बनाने तथा हाई-प्रोफाइल अपहरण की घटनाओं को अंजाम देने के लिए जाना जाता है। अमेरिकी और अफगानी अधिकारियों का कहना है कि हक्कानी नेटवर्क को पाकिस्तान की खुफिया एजेंसी का समर्थन है। पाकिस्तान ने हालांकि इस आरोप को यह कहते हुए खारिज किया है कि इस नेटवर्क का संबंध पहले अमेरिका की केंद्रीय खुफिया एजेंसी से रहा है।